**Сізді іздейтін Құдаймен кездесу**

***«Уа, Әлемнің Иесі — Құдай Тағала,***

***Бізді қайтара гөр өз тура жолыңа,***

***Бет нұрыңды төксең бізге тағы да,***

***Құтқарылатын боламыз осылайша.»***

***(Забур 79:20)***

Доктор Си Гартенің бүкіл отбасы атеисттер болған еді. Тірі ағзаларды зерттейтін бұл ғалым олардың қаншалықты күрделі екенін көріп, кейінірек ол Исаның Өзімен кездескен еді.

Адам Құдайды қалай таба алады? Бұл сұраққа жауап сізді таң қалдыруы мүмкін. Доктор Си Гарте жасушаларда ақуыздардың жасалу процесі туралы білген кезде аспирантурада оқып жүрген еді. Ол: «Бұл процестің күрделілігі керемет болғаны соншалықты, денемнің дір еткені есімде», - деп есіне алды.

Гарте агностик болған еді. Агностик - бұл Құдайдың немесе жоғары күштің бар-жоғына сенімді емес адам. Олар Құдайдың шын немесе жоқ екендігі туралы нақты шешім қабылдауға жеткілікті дәлелдер мен білімдер жоқ деп сенеді. Алайда, бір күні бұл құрметті зерттеуші ғалым Исаны түсінде кездестірді, бірақ түсіндегі адамның кім екенін қауымға барған соң ғана түсінді. Доктор Гарте Құдайды іздеуді жоспарламаса да, Құдайдың Өзі оған қарай қол созған еді.

Киелі кітаптағы Забур жырларында адамдардың Құдаймен қалай байланысуға болатыны туралы айтылады. 79-ыншы Забурда былай делінген: «Уа, Әлемнің Иесі — Құдай Тағала, Бізді қайтара гөр өз тура жолыңа, Бет нұрыңды төксең бізге тағы да, Құтқарылатын боламыз осылайша.» (Забур 79:20) Забур жырында бұл өтініш үш рет айтылған және Құдай бұл өтінішке үнемі сүйіспеншілікпен жауап берді, және әлі күнге дейін солай жауап береді де. Құдай бізді жақсы көретіндіктен және бізге жақын болғысы келетіндіктен, Ол бізге «бет нұрын төгіп», құтқарғысы келеді. Бізді Өзіне қарай бұратын, бізді іздеп келетін — Құдайдың Өзі.

Құдайды жақсырақ білгіңіз келе ме? Құдайдан Оған жақындауға көмектесуін және қажет кезде қасыңызда болуын мінажат етіп, сұраңыз.